**„Somogyország SZÍVE-JAVA” 2. rész**

**Értékek, szépségek, élmények a megye településeiről**

Tisztelt Településvezető!

Egy országos, de megyei bontásban megjelenő kiadvány leírását tartja kezében.

**A „Somogyország Szíve-Java” címet viselő színes, fotóalbumszerű könyvet -Biró Norbert közgyűlési elnök úrral egyeztetve- azzal a céllal szerkeszti a Dono Te Libro Kiadó, hogy egy kötetbe rendezve mutassa be az egyes településeken fellelhető értékeket, amivel az adott város, község büszkélkedhet. Az első kötet elkészült, benne 70 településsel, most a 2. kötet szerkesztése folyik.**

Mivel nagyon sokat változott a legtöbb település képe az elmúlt években, ez a kiadvány egy friss állapotot tükröz a fotókkal, s közvetít gondolatokat a leírások segítségével.

A kemény fedelű színes kiadványban minden település 4 oldalon jelenik meg, 1 oldalnyi magyar és angol szöveggel, valamint 12 fotóval.

A látnivalókkal kapcsolatos ajánlást (szöveges rész) a polgármester által tolmácsoljuk, mely utal a település eredetére és korára, de a jelenről szól, bemutatja a mai arcát a városnak, községnek a legfőbb látványosságokkal (épületek, természeti értékek, események, rendezvények).

**Az 1 oldal (4000 karakter) szöveges leírást és a 12 darab fotót a települések adják.**

**Szükség esetén mind a szövegírásban, mind a fotók tekintetében segítséget nyújtunk, de a tapasztalatok azt mutatják, hogy ezt mindenki szereti és igyekszik maga előállítani.**

**A kötet kordokumentum, értékes helytörténeti kiadvány, de igényes kiviteléből adódóan reprezentációs ajándék is.**

A kiadvány az ország valamennyi megyéjében készül, Hajdú-Bihar, Pest, Borsod, Veszprém és Heves megyében már elkészült, jelenleg Somogy megyével együtt 4 másik megye köteteinek szerkesztése van folyamatban.

A kiadvány településenként 155.000 forintba kerül (+5% Áfa) ezért vállaljuk a szöveg összeállításában, fotózásban a segítséget, az angol nyelvű fordítást, a lektori, szerkesztői, nyomdai előkészítő és nyomdai munkát. **A kiadás utófinanszírozott, a könyvek átadása után küldi a kiadó a számlát. A szállítást mi vállaljuk.**

**Az elkészült nagy albumból 5 példányt bocsátunk rendelkezésre, az utánrendelt példányokat pedig nyomdai áron 7.900 forint / darab lehet igényelni.**

**A közös munka kézzel fogható eredménye, a kiadvány megjelenése 2022. július 30.-ra várható.**

A települést bemutató szöveget és 12 darab fotót kérjük 04.20.-ig szíveskedjenek megküldeni kiadó email címére: [donotelibro@gmail.com](mailto:donotelibro@gmail.com).

Az elkészült, településre vonatkozó 4 oldalt, a nyomdai munkák megkezdése előtt minden esetben megküldjük jóváhagyásra.

Köszönjük a kiadvány megjelenésében nyújtott partnerséget!

Dono Te Libro Kiadó