# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. ÁPRILIS 11-EI NYILVÁNOS ÜLÉSÉRE

**TÁRGY:**

**Strandi szabadterületek bérbeadása 2022. év**

**ELŐADÓ:**

**POJÁK CSABA**

## ALPOLGÁRMESTER

**Készült:** Balatonmáriafürdő Község Önkormányzati Képviselő-testületének 2022. április 11-ei nyilvános testületi ülésére

**Tárgy:** Strandi szabadterületek bérbeadása 2022. év

**Tisztelt Képviselő-testület!**

A nemzeti vagyonról szóló **2011. évi CXCVI. törvény 11. § (16)** bekezdésének és Balatonmáriafürdő Község Önkormányzat Képviselő-testületének az önkormányzati vagyongazdálkodásról szóló **6/2013. (IV. 17.) önkormányzati rendelet** 4. melléklet „A versenyeztetési eljárás szabályai” III. rész „A strandi szabad terület bérbeadásának szabályainak” megfelelően az önkormányzat tulajdonában álló strandok hasznosítására/bérbeadására vonatkozóan pályázati eljárás keretein belül meg kell állapítani a végezhető tevékenységeket, és a minimális bérleti díjat, melyet hirdetményként kell közzétenni.

A veszélyhelyzettel összefüggő átmeneti szabályokról szóló **2021. évi XCIX. törvény** **147. §** (1) bekezdése alapján:

„(1) A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelethatálybalépésének napjától **2022. június 30. napjáig** – a (3) és (4) bekezdésben foglalt kivétellel –

**a) a helyi önkormányzat,**

b) a helyi önkormányzat által fenntartott

ba) költségvetési szerv,

bb) nonprofit szervezet,

bc) egyéb szervezet,

c) a helyi önkormányzat többségi tulajdoni részesedésével működő gazdasági társaság,

d) a helyi önkormányzat többségi tulajdoni részesedésével működő gazdasági társaság által alapított gazdasági társaság,

e) a képviselő-testület feladatkörébe tartozó közszolgáltatás ellátására szerződéssel rendelkező, a polgári perrendtartásról szóló törvény szerinti gazdálkodó szervezet

**által nyújtott szolgáltatásért, végzett tevékenységéért megállapított díj, az önkormányzati vagyonnal való gazdálkodás keretében felmerülő díj, illetve egyéb díjfizetési kötelezettség** (a továbbiakban együtt: díj) **mértéke nem lehet magasabb, mint az ugyanazon díjnak a** 603/2020. (XII. 18.) Korm. rendelet **hatálybalépését megelőző napon hatályos és alkalmazandó mértéke.**

(2) Az (1) bekezdés szerinti szervezet a 603/2020. (XII. 18.) Korm. rendelet hatálybalépésének napjától már megállapított új díjat nem vezethet be, 2022. június 30. napjáig új díjat nem állapíthat meg, meglévő díjat új kötelezetti körre nem terjeszthet ki.

A koronavírus-világjárvány nemzetgazdaságot érintő hatásának enyhítése érdekében szükséges gazdasági intézkedésről szóló 603/2020. (XII. 18.) Korm. rendelet **2020.12.19. napján lépett hatályba.**

**A fenti jogszabályoknak megfelelően a strandi szabadterületek minimális kiinduló licitösszegét a 2020. évi állapot szerint az 1. melléklet tartalmazza.**

**A pályázati kiírást megelőzően érkezett ajánlatok:**

* **Balla-Gastro Kft. kérelme**

A Balla-Gastro Kft. azzal a kéréssel fordult Önkormányzatunkhoz, hogy **a Bárdos strand helyszínen szeretne „food-truck”-ot üzemeltetni.** A vendéglátás céljára átalakított büfé-kocsi felszereltségében megfelel a jogszabályi előírásoknak.

**A területbérletet júniusi hétvégéken és július-augusztus hónapban folyamatosan kívánják igénybe venni. A működéshez áramvételezési lehetőséget kérnek és 500.00 Ft-ot ajánlanak fel a használati-díjként.**

**Balatonmáriafürdő Község Önkormányzat Képviselő-testületének a településkép védelméről szóló 4/2021. (III.16.) önkormányzati rendelet 15. § (4) bekezdése kimondja:**

**„**(4) **A község közigazgatási területén nem létesíthető, nem állítható fel még ideiglenes jelleggel sem az ingatlanon**

a) műanyaglemez, műpala, nádszövet, vagy utcaképbe nem illő homlokzatú és héjalású építmény vagy épületszerkezet;

b) üzemképtelen jármű karosszéria, forgalomból kivont, forgalmi engedéllyel nem rendelkező lakókocsi.

c) konténer, konténerház, mobilház;

d) levegővel felfújt vagy feszített fedések, sátorszerkezetek;

**e) kereskedelmi és vendéglátó célból faház és tevékenység céljára átalakított, forgalmi engedéllyel nem rendelkező lakókocsi, büfé-kocsi, gépjármű nem telepíthető, helyezhető el.”**

* **Vasmacska Kincses Kikötő (Képviseli: Kónyáné Gera Ilona Mónika) játszóház üzemeltetési kérelme**

A Vasmacska Kincses Kikötőazzal a kéréssel fordult Önkormányzatunkhoz, hogy a Hajóállomási szabad strandon szeretne mobil játszóházat üzemeltetni. A területbérletet május hónaptól szeptemberig kívánják igénybe venni.

**Az önkormányzati vagyongazdálkodásról szóló 6/2013. (IV. 17. ) önkormányzati rendelet III. FEJEZET 24. § (2) bekezdése rendelkezik az önkormányzati vagyon hasznosításának eljárási szabályairól:**

**„24. §**

(2) Az önkormányzati vagyont elidegeníteni, hasznosítani az Nvtv. versenyeztetésre vonatkozó szabályai szerint lehet. A versenykiírás feltételeit a hatáskör gyakorlója határozza meg. A versenyeztetés szabályait és a versenykiírás feltételeit e rendelet, valamint a rendelet 4. melléklete tartalmazza.”

**Az önkormányzati vagyongazdálkodásról szóló 6/2013. (IV. 17. ) önkormányzati rendelet 4. melléklete:**

**„**A strandi szabad terület bérbeadásának szabályai

A Képviselő-testület minden év legkésőbb április 30-ig a megállapítja a hasznosítható strandi szabadterületek tekintetében végezhető tevékenységeket, és a minimális bérleti díjat, melyet a Polgármester hirdetményként közzétesz.”

* **Lőrinc László (8713 Kéthely, Rákóczi u. 50.) büfé üzemeltetési kérelme**

Lőrinc László azzal a kéréssel fordult Önkormányzatunkhoz, hogy a Bárdos strandon szeretnének glutén és laktózmentes büfét üzemeltetni.

Kérem a Tisztelt Képviselő-társaimat, hogy a fentieknek megfelelően a strandi szabadterület bérbeadásáról szóló előterjesztést megvitatni szíveskedjenek.

**Határozati javaslat:**

Balatonmáriafürdő Község Önkormányzat Képviselő-testülete a bérbe adható önkormányzati tulajdonú strandi szabadterületek használatba adására vonatkozóan területbérleti pályázatot ír ki. A helyszínek és az egyes tevékenységek tekintetében a kiinduló licit összegét és a bérlet időtartamát az 1. melléklet szerint határozza meg. A táblázatban nem szereplő tevékenységekre kiinduló licitösszeget nem határoz meg.

A Képviselő-testület felkéri az Alpolgármestert, a pályázati eljárást lefolytatására, hirdetmény honlapokon történő közzétételére.

**Határidő:** 3 nap közzétételre

**Felelős:** Poják Csaba alpolgármester

**Határozati javaslat:**

Balatonmáriafürdő Község Önkormányzat Képviselő-testülete megismerte a Balla-Gastro Kft. ( 8647 Balatonmáriafürdő, Bernáth Aurél sétány 5.) társaság kérelmét ésfelkéri az Alpolgármestert, hogy tájékoztassa az ajánlattevőt a strandi szabadterületek beáradására vonatkozó pályázati eljárásól.

**Határidő:** 8 nap értesítésre

**Felelős:** Poják Csaba alpolgármester

**Határozati javaslat:**

Balatonmáriafürdő Község Önkormányzat Képviselő-testülete megismerte a Vasmacska Kincses Kikötő (8647 Balatonmáriafürdő, Rákóczi u. 98., Képviseli: Kónyáné Gera Ilona Mónika) társaság kérelmét és a Balatonmáriafürdő belterület 500/11 hrsz alatt felvett, természetben Hajóállomási szabad strand megnevezésű ingatlanból 30 m² térmértékű területet Játszóház üzemeltetése céljából 2022. május 1-től 2022. május 31-ig határozott időre.

A Képviselő-testület felkéri az Alpolgármestert, hogy tájékoztassa az ajánlattevőt a strandi szabadterületek beáradására vonatkozó pályázati eljárásól.

VAGY

Balatonmáriafürdő Község Önkormányzat Képviselő-testülete megismerte a Vasmacska Kincses Kikötő (8647 Balatonmáriafürdő, Rákóczi u. 98., Képviseli: Kónyáné Gera Ilona Mónika) társaság kérelmét és felkéri az Alpolgármestert, hogy tájékoztassa az ajánlattevőt a strandi szabadterületek beáradására vonatkozó pályázati eljárásól.

**Határidő:** 8 nap értesítésre

**Felelős:** Poják Csaba alpolgármester

**Határozati javaslat:**

Balatonmáriafürdő Község Önkormányzat Képviselő-testülete megismerte **Lőrinc László 8713 Kéthely, Rákóczi u. 50. szám alatti lakos kérelmét és** felkéri az Alpolgármestert, hogy tájékoztassa az ajánlattevőt a strandi szabadterületek beáradására vonatkozó pályázati eljárásól.

**Határidő:** 8 nap értesítésre

**Felelős:** Poják Csaba alpolgármester

Balatonmáriafürdő, 2022. április 8.

Poják Csaba

alpolgármester

1. melléklet

**Strandi szabadterületek bérbeadása**

|  |  |  |  |
| --- | --- | --- | --- |
| Helyszín | Tevékenység megnevezése | kiinduló licit összege | Időtartam |
| Központi strand | Ugrálóasztal üzemeltetetése  (30 m2) | 400.000 Ft | 2022.06.01-2022.08.31. |
| Központi strand | Játszóház üzemeltetetése  (30 m2) | 400.000 Ft | 2022.06.01-2022.08.31 |
| Központi strand | Testfestés, henna (2 m2) | 189.000 Ft | 2022.06.01-2022.08.31. |
| Központi strand | Vattacukor árusítás (2 m2) | 243.000 Ft | 2022.06.01-2022.08.31. |
| Központi strand | Popcorn árusítás (2 m2) | 145.000 Ft | 2022.06.01-2022.08.31. |
| Központi strand | Ajándéktárgy árusítás (10 m2) | 110.000 Ft | 2022.06.01-2022.08.31. |
| Helyszín | Tevékenység megnevezése | kiinduló licit összege | Időtartam |
| Bárdos szabad strand | Sporteszköz árusítás, kölcsönzés (10 m2) | 150.000 Ft | 2022.06.01-2022.08.31. |
| Helyszín | Tevékenység megnevezése | kiinduló licit összege | Időtartam |
| Hajóállomási szabad strand | Ugrálóasztal üzemeltetés  (30 m2) | 310.000 Ft | 2022.06.01-2022.08.31. |
| Hajóállomási szabad strand | Játszóház üzemeltetés  (30 m2) | 310.000 Ft | 2022.06.01-2022.08.31. |
| Hajóállomási szabad strand | Popcorn árusítás (2 m2) | 130.000 Ft | 2022.06.01-2022.08.31. |
| Hajóállomási szabad strand | Vattacukor árusítás (2 m2) | 130.000 Ft | 2022.06.01-2022.08.31. |
| Hajóállomási szabad strand | Légvár üzemeltetés (50 m2) | 621.000 Ft | 2022.06.01-2022.08.31. |
| Hajóállomási szabad strand | Testfestés, henna (2 m2) | 189.000 Ft | 2022.06.01-2022.08.31. |
| Helyszín | Tevékenység megnevezése | kiinduló licit összege | Időtartam |
| Hullám u. szabad strand | Vízi bicikli kölcsönzés | 435.000 Ft | 2022.06.01-2022.08.31. |
| Hullám u. szabad strand | Ugrálóasztal üzemeltetés  (30 m2) | 310.000 Ft | 2022.06.01-2022.08.31. |
| Hullám u. szabad strand | Popcorn árusítás (2 m2) | 130.000 Ft | 2022.06.01-2022.08.31. |
| Hullám u. szabad strand | Vattacukor árusítás (2 m2) | 130.000 Ft | 2022.06.01-2022.08.31. |
| Hullám u. szabad strand | Testfestés, henna (2 m2) | 188.900 Ft | 2022.06.01-2022.08.31. |
| Helyszín | Tevékenység megnevezése | kiinduló licit összege | Időtartam |
| Őrház u. szabad strand | Vattacukor árusítás (2 m2) | 124.000 Ft | 2022.06.01-2022.08.31. |
| Őrház u. szabad strand | Sporteszköz árusítás, kölcsönzés (10 m2) | 150.000 Ft | 2022.06.01-2022.08.31. |
| Helyszín | Tevékenység megnevezése | kiinduló licit összege | Időtartam |
| Polgár u. szabad strand | Vízi bicikli kölcsönzés | 110.000 Ft | 2022.06.01-2022.08.31. |
| Helyszín | Tevékenység megnevezése | kiinduló licit összege | Időtartam |
| Központi, Hajóállomási, Polgár-, Szabadság-, Őz-, Őrház u. -, Hullám u., Zagytéri strandok | Csomagolt kürtöskalács mozgóárusítása | 400.000 Ft | 2022.06.01-2022.08.31. |
| Központi, Hajóállomási, Polgár-, Szabadság-, Őz-, Őrház u. -, Hullám u., Zagytéri strandok | Főtt kukorica mozgóárusítása | 400.000 Ft | 2022.06.01-2022.08.31. |