# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2022. ÁPRILIS 11-EI NYILVÁNOS ÜLÉSÉRE

TÁRGY:

BALATONMÁRIAFÜRDŐ VÍZISPORT EGYESÜLET ÁRAMHÁLÓZAT BEVEZETÉSI KÉRELME

**ELŐADÓ:**

**POJÁK CSABA**

## ALPOLGÁRMESTER

**Készült:** Balatonmáriafürdő Község Önkormányzati Képviselő-testületének 2022. április 11-ei nyilvános testületi ülésére

**Tárgy:** Balatonmáriafürdő Vízisport Egyesület áramhálózat bevezetési kérelme

**Tisztelt Képviselő-testület!**

A Képviselő-testület a **101/2021.(XII.13.) számú határozatában** döntött arról, hogy Kisfaludy strandfejlesztési konstrukció V. ütem keretében támogatási kérelmet nyújt be a Bárdos strand megvalósítási helyszínre. A pályázat sikeres volt. A projekt tartalma szerint valósul meg a Bárdos strand kültéri közvilágításának fejlesztése. A projekt fizikai befejezésének határideje 2022.05.31. A kivitelezés folyamatban van.

A Képviselő-testület a **124/2018.(VIII.21.) számú határozatával**, 2018. augusztus 22. napjától adta térítésmentes használatba az Önkormányzat tulajdonában álló, Balatonmáriafürdő 1612 hrsz-ú ingatlanon található, természetben a Bárdos strand észak-keleti részén található, 300 m2 nagyságú körbekerített csónaktároló célú területet a Balatonmáriafürdői Vízisport Egyesület részére, határozatlan időre. Jelenleg a **168/2018.(XI. 12.) számú képviselő-testületi határozattal**, valamint a **92/2020. (X.12.) számú képviselő-testületi határozat** alapján megnövelt használatba adott terület összesen 700 m2.

*A Megállapodás, valamint az 1. számú és 2. számú módosítása az előterjesztés mellékletét képezi.*

Dr. Tósokyné Cserép Andrea, az Egyesület Elnöke azzal a kéréssel fordult Önkormányzatunkhoz, hogy a beruházás keretében, biztosítsuk az Egyesület részére az áramvételezési lehetőséget. A kérelmező indoklásként előadja, hogy az Egyesület működését nagyban segítené, valamint az általuk szervezett versenyek színvonalát is emelné, ha lenne lehetőség az áram használatra.

A villamoshálózat kiépítése a folyamatban lévő projekt keretében a vitorlástelepig támogatási forrásból valósul meg, ebből kerülne kiépítésre egy elosztó szekrény és almérő, melynek költségeit az Önkormányzatot terhelik. A megvalósulás után a keletkezett fogyasztás alapján a közüzemi díjat az Egyesület fizeti meg, évente egy alkalommal.

Kérem a Tisztelt Képviselő-testületet, hogy tekintettel a folyamatban lévő projektre, valamint az Egyesület aktív munkájára – az alábbi határozati javaslatot fogadja el.

**Határozati javaslat:**

Balatonmáriafürdő Község Önkormányzat Képviselő-testülete megtárgyalta a Balatonmáriafürdői Vízisport Egyesület (Nyilvántartási szám: 14-02-0004166; székhelye: 8647 Balatonmáriafürdő, Köztársaság u. 2., Képviseli: Dr. Tósokyné Cserép Andrea elnök) kérelmét és az alábbi döntést hozza:

A Képviselő-testület tekintettel a Bárdos strandon folyó projektre – vállalja, a Balatonmáriafürdő 1612 hrsz-ú ingatlanon 1 db elosztó szekrény és almérő kiépítését a Balatonmáriafürdői Vízisport Egyesület részére használatba adott csónaktároló területén. A szükséges forrást az önkormányzat a 2022. évi költségvetés tartalék terhére biztosítja. A fogyasztás alapján a közüzemi díjat az Egyesület egyösszegben, minden év ……………… -ig fizeti meg.

A Képviselő-testület felkéri az Alpolgármestert a kiépítés lebonyolítására és felhatalmazza az előterjesztést mellékletét képező 3. számú módosító okirat aláírására.

Határidő: 2022.május 31.

Felelős: Poják Csaba alpolgármester

Balatonmáriafürdő, 2022. 04. 07.

Poják Csaba sk.

alpolgármester